Régészeti leletek a Bécsi utcában
Más és más korokból való épületek nyomaira, római kori falmaradványokra, ókori cserépdarabokra leltek a Soproni Múzeum munkatársai a Bécsi utca környékén zajló ásatásokon.
A Szent János-templom, továbbá az egykori Mária Josefinum Egyesület által mûködtetett, s mai formáját 1904-ben elnyert gyermekotthon környékén elkezdõdtek az ásatások. A Kulturális Örökségvédelmi Hivatal által elõírt munkálatok költségei meghaladják a hárommillió forintot. A régészeti feltárás finanszírozása a gyermekotthon épületének új tulajdonosára hárul, aki lakóövezetet alakít ki a százéves tömb és környékébõl.

Tömbök maradványai
Az ásatások eddigi eredményeivel kapcsolatban Nemes András mûvészettörténész múzeumigazgató elmondta: már korábban is feltûnt, hogy a Bécsi utca és a Szélmalom utca által határolt tájék – azaz a templom és a gyermekotthon több mint négyezer négyzetméteres udvara – városképileg mennyire „üres". Most beigazolódtak az egykoron volt épületekre vonatkozó feltevések: más és más korokból származó tömbök maradványait sikerült részben feltárni.

XIX. századi fogadó
Megtalálták annak a XVII. századból való épület alap- és felmenõ falait, beomlott pincéit, amely a dokumentumok szerint a XIX. században már fogadóként mûködött, s amelyet az 1860-as évektõl kezdve a Víg Paraszthoz címeztek. A földterasz alsóbb területein pedig római kori falakra bukkant Gabrieli Gabriella régész, aki nem mond le arról sem, hogy a johanniták egykori épületének a nyomait is megtalálja.

Tanulmány készül
Az egy hónapig tartó munka után a szakemberek tanulmányban összegzik a kutatás eredményeit. Akkor döntik el, mi az, amely a késõbbieken a nagyközönség elõtt is bemutatásra érdemes.